|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/** |
|  |  **(protokols Nr. ; .p.)** |

**Par projekta “Dod roku” atbalstīšanu un līdzfinansējuma nodrošināšanu**

Izskatīts Gulbenes novada Izglītības pārvaldes reģistrācijas Nr. 40900032408, juridiskā adrese: Ābeļu iela 2, Gulbene, Gulbenes nov., LV-4401, 2024.gada 12.septembra iesniegums nr. IP/1.7/24/66 (Gulbenes novada pašvaldībā reģistrēts 2024.gada 13.septembrī, nr. GND/17.3/24/1806-G) ar lūgumu atbalstīt projekta “Dod roku” īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvarā ir paredzēts iekārtot modernu, ergonomisku un inovācijām atvērtu satikšanās telpu ģimenēm un atbalsta speciālistiem pašvaldībai piederošā ēkā O.Kalpaka ielā 70A, Gulbenē (ēkas kadastra apzīmējums 50010020130002) divās savstarpēji savienotās telpās ar platību 38m2 un 40m2. Projektā paredzēts iegādāties aprīkojumu hibrīdnodarbību īstenošanai (kamera, skaņas sistēma, dators, interaktīvais displejs), kas ļaus pielāgoties dažādiem apstākļiem, piemēram, attāluma, veselības vai laika ierobežojumiem, mobilus galdus, krēslus un cita veida aprīkojumu, ko var viegli mainīt un pārkārtot, lai nodrošinātu elastību telpas izkārtojuma iespējās un atbilstību auditorijai (jaunākā vecuma bērns, pusaudzis, jaunietis, bērna vecāks, seniors, persona ar īpašām vajadzībām u.c.), Mukula sienu un plauktu sistēmas, lai ērti un ātri sadalītu telpas, atdzīvinātu tās ar dekoratīviem elementiem un radītu citus praktiskus risinājumus atbilstoši satikšanās reizēs izmantotajām metodēm. Ir paredzēts iekārtot minimālu virtuves zonu, lai pagatavotu tēju sarunām atvērtas un pozitīvas atmosfēras radīšanai.

Projekta plānotās attiecināmās izmaksas ir 34000,00 EUR (trīsdesmit četri tūkstoši *euro*), no kurām Eiropas Lauksaimniecības Fonda lauku attīstībai (ELFLA) finansējums – 90% jeb 30600,00 EUR (trīsdesmit tūkstoši seši simti *euro*) un pašvaldības līdzfinansējums – 10% jeb 3400,00 EUR (trīs tūkstoši četri simti *euro).*

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 6. un 9.punktu, kas nosaka, ka pašvaldībām autonomās funkcijas ir gādāt par iedzīvotāju izglītību un nodrošināt iedzīvotājiem iespēju saņemt sociālo palīdzību un sociālos pakalpojumus, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Dod roku”iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, NODROŠINĀT projekta īstenošanai līdzfinansējumu 10% apmērā no attiecināmajām izmaksām, tas ir 3400,00 EUR (trīs tūkstoši četri simti *euro*) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis